**ՀԱՅՏԱՐԱՐՈՒԹՅՈՒՆ**

**4 ԱՎԱԳ ԴՊՐՈՑՆԵՐԻ (Գյումրի քաղաքի ակադեմիական վարժարանի(գիմնազիա), Երևանի ՀՊՄՀ հենակետային վարժարանի, Արթիկի N3 և Երևանի N142 ավագ դպրոցների) ՀԻՄՆԱՆՈՐՈԳՄԱՆ ԱՇԽԱՏԱՆՔՆԵՐԻ ՀԱՄԱՐ ՏԵՂԱՆՔԻ ԲՆԱՊԱՀՊԱՆԱԿԱՆ ԵՎ ՍՈՑԻԱԼԱԿԱՆ ԿԱՌԱՎԱՐՄԱՆ ՊԼԱՆՆԵՐԻ (ԲՍԿՊ) ՄՇԱԿՄԱՆ ՆՊԱՏԱԿՈՎ ԱՆՀԱՏ ԽՈՐՀՐԴԱՏՈՒԻ ԸՆՏՐՈՒԹՅԱՆ**

ՀՀ Կրթության և գիտության նախարարության «Կրթական ծրագրերի կենտրոն» ԾԻԳ ՊՀ-ն, «Կրթության բարելավում» ծրագրի շրջանակներում հայտարարում է մրցույթ 1 անհատ խորհրդատուի ընտրության համար՝ 4 ավագ դպրոցների հիմնանորոգման աշխատանքների համար տեղանքի բնապահպանական եվ սոցիալական կառավարման պլանների (ԲՍԿՊ) մշակման նպատակով: Խորհրդատվական ծառայությունը կիրականացվի 2018թ. հոկտեմբեր-դեկտեմբեր ժամանակահատվածում:

Խորհրդատվական ծառայությունը ներառում է հետևյալ հիմնական աշխատանքները.

* Ծանոթացում ԿԾԿ ԾԻԳ-ի կողմից տրամադրվող բնապահպանական և սոցիալական կառավարման շրջանակային փաստաթղթի (ԲԿՍՇՓ) և հիմնանորոգման հետ առնչվող փաստաթղթերի հետ,
* Հիմնանորոգման համար 4 դպրոցների շենքերի նախագծերի վերանայում, հնարավոր բնապահպանական և սոցիալական խնդիրների վերհանում, որոնք կարող են կապված լինել տեղանքի աշխատանքների հետ, ինչպես նաև դրան համապատասխան դաշտային աշխատանքների պլանավորում,
* Այցերի իրականացում վերոնշյալ 4 ավագ դպրոցներ՝ համոզվելու, որ հիմնանորոգման բոլոր աշխատանքները նախատեսված են իրականացնել դպրոցի զբաղեցրած տարածքում; հիմնանորոգվող դպրոցների տարածքներում և նրա շրջակայքում կենսաֆիզիկական միջավայրի ուսումնասիրություն,
* Նախագծային փաստաթղթերի և կատարված դաշտային աշխատանքների արդյունքների հիման վրա տեղանքի Բնապահպանական եվ սոցիալական կառավարման պլանների նախագծերի մշակում ԲՍԿՇՓ-ում ներկայացված հիմնական սկզբունքներին համապատասխան,
* Մասնակցություն ԿԾԿ ԾԻԳ-ի կողմից կազմակերպած քննարկումներին՝ կապված ԲՍԿՊ-ների նախագծերի հետ, ներգրավում տեղական շահառուներին (դպրոցի վարչակազմ, աշակերտների ծնողներ, տեղական համայնքներ և այլն)՝ ներկայացնելով անհատական նախագծային աշխատանքների բնապահպանական և սոցիալական հետևանքները, ինչպես նաև ծրագրի ազդեցության ենթարկվող մարդկանց հետաքրքրաշարժ հարցերը,
* ԲՍԿՊ-ների վերջնական տարբերակներում շահագրգիռ կողմերի դիտողությունների, ինչպես նաև ԿԾԿ ԾԻԳ-ի և Համաշխարհային Բանկի առաջարկների հաշվի առնում,
* Աջակցություն ԿԾԿ ԾԻԳ-ի գնումների աշխատակազմին՝ մշակված ԲՍԿՊ-ները մրցութային փաթեթներում ներառելու ուղղությամբ,
* Սերտ համագործակցում ԿԾԿ ԾԻԳ-ի աշխատակազմի, նախագծող խորհրդատուների, կապալառուների, տեխնիկական վերահսկողների, ՀՀ Բնապահպանության նախարարության, ՀՀ Կրթության և Գիտության նախարարության և վերոնշյալ 4 դպրոցների վարչակազմի հետ:

Թեկնածուներին ներկայացվող նվազագույն որակավորման պահանջներն են.

* Խորհրդատուի որակավորումը.
* Բարձրագույն կրթություն բնագիտական առարկաների գծով
* Հայերենի և անգլերենի լավ իմացություն, գրելու հմտություն
* Ընդհանուր աշխատանքային փորձը.
* Նվազագույնը 5 տարվա փորձ «Շրջակա միջավայրի կառավարում» ոլորտում,
* Աշխատանքային փորձի համապատասխանությունը ոլորտում.
* Շրջակա միջավայրի վրա ազդեցության գնահատում իրականացնելու նախկին փորձ ենթակառուցվածքների զարգացման ծրագրերում (նախկինում ընդգրկվածությունը հանրային շենքերի ենթակառուցվածքային ծրագրերում կդիտվի որպես առավելություն)

Անհատ խորհրդատուն կգնահատվի հետևյալ կերպ.

* Խորհրդատուի որակավորումը – 30 միավոր,
* Ընդհանուր աշխատանքային փորձը - 30 միավոր,
* Աշխատանքային փորձի համապատասխանությունը ոլորտում – 40 միավոր:

Դիմող թեկնածուները պետք է ներկայացնեն հետևյալ փաստաթղթերը.

* Նամակ-դիմում(կցվում է), որտեղ պետք է նշել մրցույթին մասնակցելու իրենց ցանկության մասին,
* Ինքնակենսագրական տվյալները (CV), որը պետք է պարունակի դիմողի վերաբերյալ հետևյալ տեղեկությունները` անունը, ազգանունը, ծննդյան թիվը, կրթությունը, մասնագիտությունը, մանրամասն աշխատանքային փորձը,
* Կրթությունը հիմնավորող փաստաթղթեր:

Հետաքրքրված անհատ խորհրդատուներին խնդրում ենք հատուկ ուշադրություն դարձնել «Համաշխարհային բանկի վարկառուների կողմից Վերակառուցման և  զարգացման միջազգային բանկի փոխառություններով և Միջազգային Զարգացման Ընկերակցության վարկերով խորհրդատուների ընտրության և վարձման ուղեցույցի» (2011թ. հունվար) պարբերություն 1.9-ին, որտեղ շարադրված է Համաշխարհային բանկի քաղաքականությունը շահերի բախման վերաբերյալ:

Անհատ խորհրդատուի ընտրությունը կիրականացվի համաձայն ՀԲ-ի խորհրդատուների ընտրության և վարձման ուղեցույցում սահմանված «Անհատ խորհրդատուների ընտրություն» մեթոդի:

Համապատասխան փորձ ունեցող մասնագետները կարող են դիմել «Կրթական ծրագրերի կենտրոն» ԾԻԳ ՊՀ` ք. Երևան, Ս. Վրացյան փող. 73 հասցեով, (էլ. փոստ. cfep@arminco.com) մինչև 2018 թվականի հոկտեմբերի 15-ի, ժամը 17:00-ը:

Լրացուցիչ տեղեկությունների համար խնդրում ենք դիմել վերոհիշյալ հասցեով կամ (010)57-56-90 հեռախոսահամարով:

|  |  |
| --- | --- |
|  | ՀՀ ԿԳՆ «Կրթական ծրագրերի կենտրոն»ծրագրերի իրականացման գրասենյակ ՊՀՀայաստանի Հանրապետություն, Երևան, Վրացյան 73 |
|  | Դիմող` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Դիմում**

Սույնով ցանկություն եմ հայտնում մասնակցել \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_։

Կից ներկայացնում եմ տվյալներ իմ աշխատանքային փորձի և կրթության մասին։

Դիմող՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/

 (ստորագրություն)

«\_\_\_\_» \_\_\_\_\_\_\_\_\_\_\_\_\_\_ 2018 թ.